title: 2011 m. birželio 21 d. Tarybos įgyvendinimo reglamentas (ES) Nr. 616/2011, kuriuo baigiama antidempingo priemonių, taikomų tam tikroms importuojamoms Kinijos Liaudies Respublikos kilmės magnezijos plytoms, galiojimo termino peržiūra ir naujojo eksportuotojo peržiūra

text:
25.6.2011

               LT

               Europos Sąjungos oficialusis leidinys

               L 166/1

         TARYBOS ĮGYVENDINIMO REGLAMENTAS (ES) Nr. 616/2011
   2011 m. birželio 21 d.
   kuriuo baigiama antidempingo priemonių, taikomų tam tikroms importuojamoms Kinijos Liaudies Respublikos kilmės magnezijos plytoms, galiojimo termino peržiūra ir naujojo eksportuotojo peržiūra
   EUROPOS SĄJUNGOS TARYBA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. lapkričio 30 d. Tarybos reglamentą (EB) Nr. 1225/2009 dėl apsaugos nuo importo dempingo kaina iš Europos bendrijos narėmis nesančių valstybių (1) (toliau – pagrindinis reglamentas), ypač į jo 9 straipsnį ir 11 straipsnio 2, 4, 5 ir 6 dalis,
   pasikonsultavusi su Patariamuoju komitetu,
   kadangi:
   1.   PROCEDŪRA

   1.1.   Galiojančios priemonės

               (1)

               2005 m. spalio mėn. Reglamentu (EB) Nr. 1659/2005 (2) Taryba tam tikroms importuojamoms Kinijos Liaudies Respublikos (toliau – KLR) kilmės magnezijos plytoms nustatė galutinį 2,7–39,9 % dydžio antidempingo muitą. Atlikus dvi tarpines peržiūras, kurių prašė eksportuojantys Kinijos gamintojai, 2009 m. reglamentas buvo iš dalies pakeistas Tarybos reglamentais (EB) Nr. 825/2009 (3) ir (EB) Nr. 826/2009 (4). Atlikus peržiūras šiuo metu taikomi Reglamentu (EB) Nr. 1659/2005 nustatyti antidempingo muitai yra 0–39,9 % dydžio.

         1.2.   Prašymas atlikti priemonių galiojimo termino peržiūrą

               (2)

               Paskelbus pranešimą apie artėjantį antidempingo priemonių, taikomų tam tikroms importuojamoms KLR kilmės magnezijos plytoms, galiojimo terminą (5), 2010 m. liepos 9 d. Komisija gavo prašymą atlikti peržiūrą pagal pagrindinio reglamento 11 straipsnio 2 dalį. Magnezijos plytų pramonės interesus ginanti koalicija (angl. MBPDC) (toliau - pareiškėjas) gamintojų, kurie pagamina didžiąją dalį (šiuo atveju daugiau nei 25 %) visų Sąjungoje pagaminamų tam tikrų magnezijos plytų, vardu pateikė prašymą.

               (3)

               Prašyme pateikta dempingo tęsimosi ir žalos pasikartojimo tikimybės prima facie įrodymų, kurie laikyti pakankamais priemonių galiojimo termino peržiūros tyrimo inicijavimui pagrįsti. Pareiškėjas taip pat teigė, kad Austrijoje įsteigta bendrovė RHI AG (toliau – RHI) neturėtų būti įtraukta į Sąjungos pramonės apibrėžtį remiantis tuo, kad ji savo pagrindinę veiklą perkėlė į KLR, kurioje su šia bendrove susijusi bendrovė gamina nagrinėjamąjį produktą, ir padidino su nagrinėjamuoju produktu susijusios veiklos apimtis KLR.

         1.3.   Priemonių galiojimo termino peržiūros inicijavimas

               (4)

               2010 m. spalio 8 d. Komisija, pasikonsultavusi su Patariamuoju komitetu, pranešimu Europos Sąjungos oficialiajame leidinyje (toliau – pranešimas apie inicijavimą) (6) paskelbė apie priemonių galiojimo termino peržiūros tyrimą dėl tam tikrų į Sąjungą importuojamų KLR kilmės magnezijos plytų.

         1.4.   Priemonių galiojimo termino peržiūros tiriamasis laikotarpis

               (5)

               Atsižvelgdama į akivaizdžiai didelį šiame tyrime dalyvaujančių šalių skaičių, Komisija, remdamasi pagrindinio reglamento 17 straipsniu, pranešime apie inicijavimą nurodė, kad ji gali nuspręsti taikyti atranką. Kad Komisija galėtų nuspręsti, ar atranka būtina (o jei būtina, kad galėtų ją atlikti), eksportuojančių gamintojų, importuotojų ir Sąjungos gamintojų prašyta pateikti tam tikrą informaciją apie 2009 m. liepos 1 d.–2010 m. birželio 30 d. laikotarpį (toliau – tiriamasis laikotarpis arba TL).

         2.   NAGRINĖJAMASIS PRODUKTAS IR PANAŠUS PRODUKTAS

               (6)

               Nagrinėjamasis produktas yra chemiškai surištos, nedegtos magnezijos plytos, kurių magnezijos dalį sudaro ne mažiau kaip 80 % MgO, turinčio arba neturinčio magnezito, kurių KN kodai šiuo metu yra ex 6815 91 00 ir ex 6815 99 00.

               (7)

               Panašus produktas – chemiškai surištos, nedegtos magnezijos plytos, kurių magnezijos dalį sudaro ne mažiau kaip 80 % MgO, turinčio arba neturinčio magnezito, gaminamos ir parduodamos Sąjungos rinkoje.

               (8)

               Magnezijos plytos gaminamos iš pagrindinės medžiagos – magnezito mineralų. Jos paprastai gaminamos laikantis standartinių cheminių specifikacijų, kurios vėliau keičiamos pagal galutinio vartotojo reikmes. Magnezijos plytos dažniausiai yra naudojamos gaminant plieną – jomis išklojamos talpos, kuriose lydomas plienas.

         3.   SU TYRIMU SUSIJUSIOS ŠALYS

               (9)

               Komisija apie tyrimo inicijavimą oficialiai pranešė pareiškėjui, kitiems žinomiems Sąjungos gamintojams, žinomiems eksportuojantiems KLR gamintojams, nagrinėjamosios eksportuojančios šalies atstovams ir žinomiems importuotojams bei naudotojams. Suinteresuotosioms šalims buvo suteikta galimybė per pranešime apie inicijavimą nustatytą laikotarpį pareikšti nuomonę raštu ir pateikti prašymą išklausyti. Visos suinteresuotosios šalys, kurios to prašė ir nurodė svarbias priežastis, dėl kurių reikėtų jas išklausyti, buvo išklausytos.

               (10)

               Atsižvelgiant į didelį šiame tyrime dalyvaujančių šalių skaičių, pranešime apie inicijavimą numatyta eksportuojančių Kinijos gamintojų, nesusijusių Sąjungos importuotojų ir Sąjungos gamintojų atranka. Iš 78 eksportuojančių gamintojų, su kuriais susisiekta inicijuojant tyrimą, tik keturi pateikė pranešime apie inicijavimą nurodytą atrankai reikalingą informaciją.

               (11)

               Dėl Sąjungos gamintojų, iš viso dešimt bendrovių, įskaitant gamintojus, kurių vardu MBPDC prašė atlikti peržiūrą, pateikė prašomą informaciją. Sąjungos gamintojai, prašantys atlikti peržiūrą, yra labai priklausomi nuo pagrindinės žaliavos tiekimo iš KLR; atsižvelgdami į galimus atsakomuosius veiksmus jie prašė neatskleisti jų pavadinimų.

               (12)

               Komisijos tarnybos susisiekė su visais Sąjungos magnezijos plytų gamintojais prieš inicijavimą, siekdamos gauti informacijos apie jų gamybos lygmenis ir nustatyti, ar jos pritaria tyrimui. Viena iš atsakiusių bendrovių, RHI AG, prieš inicijavimą pareiškė prieštaraujanti dėl priemonių galiojimo termino peržiūros.

               (13)

               Po inicijavimo RHI teigė, kad pareiškėjo prašyme atlikti peržiūrą pateikti duomenys, ypač susiję su RHI gamybos apimtimi, buvo netikslūs ir kad, priešingai, RHI turėtų būti įtraukta į Sąjungos pramonės apibrėžtį, kaip ir 2005 m. pradiniame tyrime. Dėl šios priežasties RHI ginčijo Sąjungos pramonės apibrėžtį, teigdama, kad tyrimas buvo inicijuotas nesilaikant pagrindinio reglamento 5 straipsnio 4 dalies reikalavimų, kadangi ši bendrovė yra didžiausia Sąjungos gamintoja, pagaminanti daugiau nei 50 % Sąjungoje pagaminamo kiekio, ir ji prieštaravo inicijavimui.

         4.   TYRIMAS

               (14)

               Kaip minėta 3 konstatuojamojoje dalyje, pareiškėjo manymu, RHI AG neturėtų būti įtraukta į Sąjungos pramonės apibrėžtį grindžiant tuo, kad pagrindinė jos verslo veikla perkelta į KLR. Tuo remdamasi ir atsižvelgdama į tai, kad RHI AG pareiškė prieštaraujanti peržiūrai, Komisija paprašė RHI pateikti papildomos informacijos, siekdama išnagrinėti, ar reikėtų įtraukti bendrovę į Sąjungos pramonės apibrėžtį. Prašyta informacijos apie bendrovės verslo veiklą ES ir KLR ir duomenų apie jos gamybos pajėgumus, gamybos apimtis, pardavimo vertę ir apimtis ES (ir už jos ribų) bei KLR (ir už jos ribų) bei nagrinėjamojo produkto importo į Sąjungos rinką apimtis. Bendrovė pateikė papildomos informacijos ir jos būstinėje Vienoje surengtas patikrinimas vietoje.

               (15)

               2004 m. liepos mėn. inicijuotame pradiniame tyrime RHI buvo viena iš skundą pateikusių Sąjungos gamintojų. Tuo metu RHI taip pat importavo nagrinėjamąjį produktą iš savo susijusios bendrovės KLR ir buvo tiriama, ar bendrovė turėtų būti neįtraukta į Sąjungos pramonės apibrėžtį pagal pagrindinio reglamento 4 straipsnio 1 dalies a punktą.

               (16)

               Primenama, kad RHI padėtis įvertinta 2005 m. balandžio 11 d. Komisijos reglamente (EB) Nr. 552/2005, nustatančiame galutinį antidempingo muitą tam tikrų Kinijos Liaudies Respublikos kilmės magnezinių plytų importui į Bendriją (7), ir patvirtinta Reglamentu (EB) Nr. 1659/2005. Vertinimo tikslais nagrinėti šie kriterijai:

                           —

                           bendrovės būstinės, mokslinių tyrimų ir technologinės plėtros centro ir pagrindinių gamyklų vieta,

                           —

                           iš KLR importuoto nagrinėjamojo produkto apimtis ir vertė, palyginti su bendra apimtimi ir verte,

                           —

                           importuoto produkto pardavimo poveikis bendram bendrovės pardavimui Sąjungoje, ypač lyginant RHI importuoto nagrinėjamojo produkto pardavimo ES pelningumą ir bendradarbiaujančių Sąjungos gamintojų pelningumo rodiklius.

               (17)

               Tuo metu nustatyta, kad pagrindinė bendrovės veikla, susijusi su nagrinėjamuoju produktu, buvo Sąjungoje (jos būstinė, mokslinių tyrimų ir technologinės plėtros centras ir didžiausios gamyklos buvo Sąjungoje). Be to, didžioji Sąjungos rinkoje parduotų bendrovės produktų dalis buvo pagaminta Sąjungoje ir tik nedidelė dalis buvo pagaminta KLR (5 % visos jos pardavimo Sąjungoje apimties), nes susijusios bendrovės KLR gamyba buvo skirta sparčiai besivystančiai Azijos rinkai. Be to, nustatyta, kad tokie importuoti produktai buvo perparduodami kainomis, panašiomis į Sąjungos pramonės kainas, todėl bendrovė perparduodama importuotą produktą negavo didelės papildomos naudos (vertinant pelningumą). Galiausiai, buvo konkrečiai nurodyta, kad RHI gamybos bendrovė Sąjungoje yra atskiras juridinis asmuo, nepriklausantis Kinijos gamybos bendrovei. Nustatyta, kad nors RHI AG yra įvairiose pasaulio vietose veikianti grupė, o KLR gamykla yra atskiras juridinis asmuo, vis dėlto didžiausią magnezijos plytų, kurios vėliau parduodamos Sąjungos rinkoje, dalį ji pagamina Sąjungoje esančiose gamyklose. Tuo remiantis padaryta išvada, kad RHI AG, kuri tuo metu pritarė priemonių nustatymui, priskiriama Sąjungos pramonei.

               (18)

               Atliekant šį tyrimą surengus patikrinimą vietoje nustatyta, kad pagrindinė bendrovės veikla tebėra vykdoma Sąjungoje. Bendrovės būstinė, akcininkai ir mokslinių tyrimų ir technologinės plėtros centras yra Sąjungoje. Bendrovė turi penkias gamyklas Sąjungoje, kuriose gaminamas nagrinėjamasis produktas, ir nuo 2005 m. iki 2010 m. birželio 30 d. (tiriamojo laikotarpio pabaigos), gamybos apimtis šiose gamyklose padidėjo. RHI pateikti duomenys apie jos panašaus produkto gamybos pajėgumus Sąjungoje ir kiekvienos gamyklos gamybos apimtis tiriamuoju laikotarpiu buvo patikrinti ir nustatyta, kad jie teisingi.

               (19)

               Bendrovė taip pat toliau investavo į savo gamyklas ES, o nuo 2007 m. iki tiriamojo laikotarpio pabaigos su panašiu produktu susijusios investicijos sudarė didelę dalį visų bendrovės investicijų ES.

               (20)

               RHI turi keletą susijusių bendrovių KLR, susijusių su ugniai atsparių produktų, įskaitant magnezijos plytas, gamyba ir prekyba; iš jų RHI Refractories Liaoning Co. Ltd, atskiras teisinis subjektas, gamina nagrinėjamąjį produktą. Ši bendrovė yra bendra įmonė (įsteigta kartu su Kinijos bendrove); ji gamybą pradėjo 1997 m. Bendrovė turi tik vieną gamyklą. Nors gamyklos gamybos pajėgumai nuo 2005 m. iki tiriamojo laikotarpio pabaigos labai padidėjo, tai vis tiek nesudaro didžiosios visų RHI gamybos pajėgumų dalies (sudėjus ES ir Kinijos gamyklas).

               (21)

               Dėl nagrinėjamojo produkto importo apimties, 2005 m. nustačius priemones, bendrovė tiriamuoju laikotarpiu importavo tik vieną nedidelę siuntą iš savo susijusios bendrovės KLR, nes jai taikoma aukščiausia antidempingo muito norma – 39,9 %.

               (22)

               RHI nurodė savo Sąjungoje pagaminto panašaus produkto ir KLR pagaminto nagrinėjamojo produkto pardavimo vertę ir apimtis. Bendrovė nurodė, kad didžioji jos susijusios bendrovės KLR pardavimo dalis tiriamuoju laikotarpiu buvo skirta eksportui į kitas šalis (ne ES), o likutis parduotas Kinijos rinkoje.

               (23)

               Dėl importuoto nagrinėjamojo produkto pardavimo poveikio visam bendrovės pardavimui Sąjungoje, šio importo apimtis, palyginti su bendru bendrovės pardavimu Sąjungos rinkoje, buvo nereikšminga ir todėl bendrovės pardavimui padarytas nedidelis poveikis.

               (24)

               Remiantis duomenimis, patikrintais atlikus patikrinimą vietoje, nustatyta, kad RHI turėtų būtį įtraukta į Sąjungos pramonės apibrėžtį. Bendrovės padėtis po pradinio tyrimo, kuomet nustatyta, kad ji atitinka tris pagrindinius kriterijus ir padaryta išvada, kad ji yra Sąjungos pramonės dalis, reikšmingai nepasikeitė.

               (25)

               Remiantis nustatytais faktais patvirtinta, kad pagrindinė bendrovės veikla (būstinė, mokslinių tyrimų ir technologinės plėtros centras ir pagrindinės gamyklos) tebėra ES. Gamyklos KLR gamybos apimčių padidėjimas nuo 2005 m. iki tiriamojo laikotarpio pabaigos negali būti laikomas bendrovės pagrindinės veiklos perkėlimu į KLR. Todėl pareiškėjo argumentas, kad RHI neturėtų būti įtraukta remiantis tuo, kad bendrovė turi nagrinėjamąjį produktą gaminančią susijusią bendrovę KLR ir padidino savo veiklą KLR, atmetamas.

               (26)

               Pareiškėjo pateikta informacija netiksliai atspindėjo RHI kaip Sąjungos gamintojos padėtį, ypač kiek tai susiję su jos gamybos apimtimi ir gamybos pajėgumais Sąjungoje ir gamybos pajėgumais KLR. Todėl, įtraukus RHI gamybos apimtis į bendrą Sąjungos gamybą, pareiškėjo pagamintas kiekis sudaro mažiau nei 50 % viso Sąjungoje pagaminto kiekio. Be to, kaip paaiškinta pirmiau, i) RHI turėtų būti laikoma Sąjungos pramonės dalimi pagal pagrindinio reglamento 4 straipsnį; ii) RHI pagamina daugiau nei 50 % viso Sąjungoje pagaminto kiekio pagal pagrindinio reglamento 5 straipsnio 4 dalies antrą sakinį; ir iii) RHI prieštarauja priemonių galiojimo termino peržiūrai. Todėl tyrimą reikėtų baigti.

         5.   TYRIMO BAIGIMAS

               (27)

               Atsižvelgiant į tai, kas išdėstyta, laikoma, kad šis tyrimas turėtų būti baigtas pagal pagrindinio reglamento 9 straipsnį ir 11 straipsnio 2, 5 ir 6 dalis.

               (28)

               Pareiškėjui buvo atitinkamai apie tai pranešta ir suteikta galimybė teikti pastabas. Pareiškėjas labai prieštaravo Komisijos išvadoms ir pareiškė abejojantis, kad RHI gamyba tiriamuoju laikotarpiu viršijo kitų Sąjungos gamintojų, pritariančių skundui, gamybą. Konkrečiai, savo teiginiams, kad bendrovė nebelaiko savo gamybos Sąjungoje pagrindine veikla ir kad grupės strategija akivaizdžiai pakito, nes ji paskelbė labai išplečianti savo gamybos pajėgumus KLR, pagrįsti pareiškėjas pateikė įvairius pranešimus spaudai dėl RHI veiklos. Tačiau nustatyta, kad tokie pranešimai spaudai yra susiję su bendra bendrovės veikla, o ne su nagrinėjamuoju produktu. Pareiškėjas nepateikė jokių kitų įrodymų dėl RHI pagrindinės veiklos perkėlimo, kiek tai susiję su laikotarpiu nuo 2005 m. iki tiriamojo laikotarpio pabaigos, kuriais remiantis būtų galima padaryti išvadą, kad RHI neturėtų būti įtraukta į Sąjungos pramonės apibrėžtį.

               (29)

               Todėl laikoma, kad priemonių galiojimo termino peržiūros tyrimas dėl tam tikrų į Sąjungą importuojamų KLR kilmės magnezijos plytų turėtų būti baigtas.

               (30)

               Dėl konkrečių 26 konstatuojamojoje dalyje išdėstytų aplinkybių, pagal Reglamentą (EB) Nr. 1659/2005 sumokėti arba į apskaitą įtraukti galutiniai antidempingo muitai, taikyti tam tikroms importuojamoms Kinijos Liaudies Respublikos kilmės magnezijos plytoms, kurios nuo 2010 m. spalio 14 d. (antidempingo priemonių galiojimo termino) išleistos į laisvą apyvartą, išimtinai turėtų būti sugrąžinti arba atsisakyta juos išieškoti.

               (31)

               Nacionalinių muitinių turi būti prašoma grąžinti muitus arba atsisakyti juos išieškoti pagal galiojančius muitų teisės aktus.

               (32)

               Atsižvelgdama į pirmiau aprašytas aplinkybes, ypač į 21 konstatuojamąją dalį, Komisija stebės nagrinėjamojo produkto ir produktų, kuriems priskiriami susiję KN kodai, eksporto ir importo srautus. Srautams pasikeitus, Komisija svarstys veiksmus, kurių reikėtų imtis.

         6.   NAUJOJO EKSPORTUOTOJO PERŽIŪROS BAIGIMAS

               (33)

               2010 m. gegužės 27 d. Komisija gavo prašymą atlikti naujojo eksportuotojo peržiūrą pagal pagrindinio reglamento 11 straipsnio 4 dalį. Prašymą pateikė eksportuojantis KLR gamintojas TRL China Ltd (toliau – TRL).

               (34)

               TRL teigė, kad jis veikė rinkos ekonomikos sąlygomis, kaip apibrėžta pagrindinio reglamento 2 straipsnio 7 dalies c punkte, arba prašė taikyti individualų režimą pagal pagrindinio reglamento 9 straipsnio 5 dalį. Be to, TRL teigė, kad jis neeksportavo nagrinėjamojo produkto į Sąjungą per tiriamąjį laikotarpį, kuriuo remiantis nustatytos antidempingo priemonės, t. y. laikotarpiu nuo 2003 m. balandžio 1 d. iki 2004 m. kovo 31 d. (toliau – pradinis tiriamasis laikotarpis), ir kad jis nesusijęs su jokiais produktą eksportuojančiais gamintojais, kuriems taikomos 1 konstatuojamojoje dalyje minėtos antidempingo priemonės.

               (35)

               TRL taip pat teigė, kad eksportuoti nagrinėjamąjį produktą į Sąjungą jis pradėjo pasibaigus pradiniam tiriamajam laikotarpiui.

               (36)

               2010 m. rugsėjo 28 d. Komisija, pasikonsultavusi su Patariamuoju komitetu, Reglamentu (ES) Nr. 850/2010 (8) pranešė apie Reglamento (EB) Nr. 1659/2005 naujojo eksportuotojo peržiūros inicijavimą, muito iš TRL importuojamam produktui panaikinimą ir šio importuojamo produkto registracijos nustatymą.

               (37)

               Atliekant naujojo eksportuotojo peržiūrą tiriamasis laikotarpis buvo 2009 m. liepos 1 d. – 2010 birželio 30 d.

               (38)

               Atsižvelgiant į tai, kad baigiama priemonių galiojimo termino peržiūra ir į tai, kad TRL nuo Reglamento (ES) Nr. 850/2010 įsigaliojimo iki antidempingo priemonių galiojimo termino (2010 m. spalio 13 d.) nagrinėjamojo produkto neimportavo, laikoma, kad naujojo eksportuotojo peržiūra, susijusi su tam tikromis į Sąjungą importuojamomis KLR kilmės magnezijos plytomis, taip pat turėtų būti baigta.

               (39)

               Suinteresuotosioms šalims buvo suteikta galimybė pareikšti savo nuomonę ir prašyti jas išklausyti per pranešime apie inicijavimą nustatytą laikotarpį,

         PRIĖMĖ ŠĮ REGLAMENTĄ:
   1 straipsnis
   Importuojamoms Kinijos Liaudies Respublikos kilmės chemiškai surištoms, nedegtoms magnezijos plytoms, kurios turi ne mažiau kaip 80 % MgO ir kuriose yra arba nėra magnezito, kurių KN kodai šiuo metu yra ex 6815 91 00 ir ex 6815 99 00, nustatytos antidempingo priemonės panaikinamos, o su šiuo importu susiję tyrimai baigiami.
   2 straipsnis
   Pagal Reglamento (EB) Nr. 1659/2005 1 straipsnio 2 dalį sumokėti arba į apskaitą įtraukti galutiniai antidempingo muitai, taikyti tam tikroms importuojamoms Kinijos Liaudies Respublikos kilmės magnezijos plytoms, kurios nuo 2010 m. spalio 14 d. išleistos į laisvą apyvartą, turėtų būti sugrąžinti arba atsisakyta juos išieškoti.
   Dėl grąžinimo ir atsisakymo išieškoti kreipiamasi į nacionalines muitines remiantis galiojančiais muitų teisės aktais.
   3 straipsnis
   Reglamentu (ES) Nr. 850/2010 inicijuota peržiūra dėl naujojo eksportuotojo yra baigiama.
   4 straipsnis
   Muitinėms nurodoma nebevykdyti importuojamo produkto registracijos pagal Reglamento (ES) Nr. 850/2010 3 straipsnį.
   5 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Liuksemburge 2011 m. birželio 21 d.

            Tarybos vardu

            Pirmininkas

         FAZEKAS S.

      (1)  OL L 343, 2009 12 22, p. 51.

      (2)  OL L 267, 2005 10 12, p. 1.

      (3)  OL L 240, 2009 9 11, p. 1.

      (4)  OL L 240, 2009 9 11, p. 7.

      (5)  OL C 111, 2010 4 30, p. 29.

      (6)  OL C 272, 2010 10 8, p. 5.

      (7)  OL L 93, 2005 4 12, p. 6.

      (8)  OL L 253, 2010 9 28, p. 42.


title: 2011 m. lapkričio 18 d. Komisijos įgyvendinimo reglamentas (ES) Nr. 1200/2011 dėl tam tikrų prekių klasifikavimo Kombinuotojoje nomenklatūroje

text:
23.11.2011

               LT

               Europos Sąjungos oficialusis leidinys

               L 305/6

         KOMISIJOS ĮGYVENDINIMO REGLAMENTAS (ES) Nr. 1200/2011
   2011 m. lapkričio 18 d.
   dėl tam tikrų prekių klasifikavimo Kombinuotojoje nomenklatūroje
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 1987 m. liepos 23 d. Tarybos reglamentą (EEB) Nr. 2658/87 dėl tarifų ir statistinės nomenklatūros bei dėl Bendrojo muitų tarifo (1), ypač į jo 9 straipsnio 1 dalies a punktą,
   kadangi:

               (1)

               siekiant užtikrinti, kad Reglamento (EEB) Nr. 2658/87 priede pateikta Kombinuotoji nomenklatūra būtų taikoma vienodai, būtina patvirtinti priemones, susijusias su šio reglamento priede nurodytų prekių klasifikavimu;

               (2)

               Reglamente (EEB) Nr. 2658/87 nustatytos bendrosios Kombinuotosios nomenklatūros aiškinimo taisyklės. Šios taisyklės taip pat taikomos bet kuriai kitai specialiomis Sąjungos teisės aktų nuostatomis įteisintai nomenklatūrai, kuri visiškai ar iš dalies parengta pagal Kombinuotąją nomenklatūrą arba pagal kurią ji papildomai detalizuojama atsižvelgiant į tarifų ir kitų su prekyba susijusių priemonių taikymo poreikius;

               (3)

               laikantis minėtų bendrųjų taisyklių, šio reglamento priede pateiktos lentelės 1 skiltyje aprašytos prekės turėtų būti klasifikuojamos priskiriant KN kodus, nurodytus 2 skiltyje, remiantis 3 skiltyje išdėstytais motyvais;

               (4)

               reikėtų numatyti, kad valstybių narių muitinių pateikta šio reglamento nuostatų neatitinkančia privalomąja tarifine informacija dėl prekių klasifikavimo Kombinuotojoje nomenklatūroje, vadovaujantis 1992 m. spalio 12 d. Tarybos reglamento (EEB) Nr. 2913/92, nustatančio Bendrijos muitinės kodeksą (2), 12 straipsnio 6 dalimi, jos turėtojas galėtų remtis dar tris mėnesius;

               (5)

               šiame reglamente nustatytos priemonės atitinka Muitinės kodekso komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šio reglamento priede pateiktos lentelės 1 skiltyje aprašytos prekės Kombinuotojoje nomenklatūroje klasifikuojamos priskiriant minėtos lentelės 2 skiltyje nurodytą KN kodą.
   2 straipsnis
   Valstybių narių muitinių pateikta privalomąja tarifine informacija, neatitinkančia šio reglamento nuostatų, dar galima remtis tris mėnesius, vadovaujantis Reglamento (EEB) Nr. 2913/92 12 straipsnio 6 dalimi.
   3 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2011 m. lapkričio 18 d.

            Komisijos vardu Pirmininko pavedimu

         Algirdas ŠEMETA

            Komisijos narys

      (1)  OL L 256, 1987 9 7, p. 1.

      (2)  OL L 302, 1992 10 19, p. 1.

      PRIEDAS

                  Prekių aprašymas

                  Klasifikavimas
                  (KN kodas)

                  Motyvai

                  (1)

                  (2)

                  (3)

                  Rankinis mechaninis aparatas, kuriuo skysčio dozės lašinamos į indą titrimetrinei analizei atlikti (vadinamasis „skaitmeninis titratorius“).
                  Aparatą sudaro reguliuojamas mechaninis tiektuvas su vieta kasetei įstatyti, dozavimo rankenėlė, mechaninis skaitiklis, skaitiklio rodmenų grįžties į pradinę padėtį mygtukas ir rankena.
                  Titratorius – tikslaus dozavimo aparatas, kuris kiekvienu dozavimo rankenėlės pasukimu į tiriamą skystį (analitę) įlašina titranto lašą. Lašą sudaro tam tikras titranto tūris. Titratoriaus išlašintų lašų skaičių rodo skaitiklis.
                  Analizės rezultatas nustatomas pagal analitės reakciją į įlašinto titranto kiekį. Titranto kiekis apskaičiuojamas lašų skaičių padauginus iš panaudoto titranto lašo tūrio.

                  8479 89 97

                  Klasifikuojama vadovaujantis Kombinuotosios nomenklatūros 1 ir 6 bendrosiomis aiškinimo taisyklėmis bei KN kodus 8479, 8479 89 ir 8479 89 97 atitinkančiais prekių aprašymais.
                  Kadangi aparatas tiekia skystį ne nuolat, jis nepriskirtinas prie 8413 pozicijos kaip siurblys.
                  Aparatas neatlieka titranto ar analitės cheminės analizės. Todėl jis nepriskirtinas prie 9027 pozicijos kaip cheminės analizės aparatas.
                  Nors aparatas naudojamas cheminės analizės procese, jis nelaikytinas tokio aparato dalimi ar reikmeniu pagal 90 skirsnio 2 pastabos a punktą.
                  Aparatas nenaudojamas vamzdeliu tekančio skysčio kiekiui tūrio vienetais matuoti. Todėl jis nepriskirtinas prie 9028 pozicijos.
                  Aparatas skaičiuoja lašų skaičių, tačiau nematuoja dozuojamo skysčio kiekio. Todėl jis nepriskirtinas prie 9031 pozicijos.
                  Kadangi aparatas ne tik apskaičiuoja bendrą vienetų (lašų) skaičių, bet, visų pirma, tiekia tam tikrą skysčio tūrį, jis veikia kaip biuretė su mechaniniu skaitikliu.
                  Todėl aparatas klasifikuotinas kaip kiti specialias funkcijas atliekantys mechaniniai įrenginiai, nenurodyti kitoje 84 skirsnio vietoje, priskiriant KN kodą 8479 89 97.


title: 2012 m. birželio 27 d. Komisijos įgyvendinimo reglamentas (ES) Nr. 635/2012, kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [ „Vadehavsstude“ (SGN)]

text:
14.7.2012

               LT

               Europos Sąjungos oficialusis leidinys

               L 186/17

         KOMISIJOS ĮGYVENDINIMO REGLAMENTAS (ES) Nr. 635/2012
   2012 m. birželio 27 d.
   kuriuo į saugomų kilmės vietos nuorodų ir saugomų geografinių nuorodų registrą įtraukiamas pavadinimas [„Vadehavsstude“ (SGN)]
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2006 m. kovo 20 d. Tarybos reglamentą (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos (1), ypač į jo 7 straipsnio 4 dalies pirmą pastraipą,
   kadangi:

               (1)

               remiantis Reglamento (EB) Nr. 510/2006 6 straipsnio 2 dalies pirma pastraipa, Danijos prašymas įregistruoti pavadinimą „Vadehavsstude“ paskelbtas Europos Sąjungos oficialiajame leidinyje
                   (2);

               (2)

               prieštaravimo pareiškimų pagal Reglamento (EB) Nr. 510/2006 7 straipsnį Komisija negavo, todėl šis pavadinimas turi būti įregistruotas,

         PRIĖMĖ ŠĮ REGLAMENTĄ:
   1 straipsnis
   Šio reglamento priede nurodytas pavadinimas įregistruojamas.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. birželio 27 d.

            Komisijos vardu Pirmininko pavedimu

         Dacian CIOLOȘ

            Komisijos narys

      (1)  OL L 93, 2006 3 31, p. 12.

      (2)  OL C 289, 2011 10 1, p. 15.

      PRIEDAS
      Sutarties I priede išvardyti žmonėms vartoti skirti žemės ūkio produktai:

         1.1 klasė.   Šviežia mėsa (ir subproduktai)

      DANIJA
      Vadehavsstude (SGN)


title: 2016 m. gruodžio 7 d. Komisijos įgyvendinimo reglamentas (ES) 2016/2148, kuriuo pagal Europos Parlamento ir Tarybos reglamentą (ES) 2015/936 nustatomos 2017 m. tekstilės kvotų valdymo ir paskirstymo taisyklės

text:
8.12.2016

               LT

               Europos Sąjungos oficialusis leidinys

               L 333/32

         KOMISIJOS ĮGYVENDINIMO REGLAMENTAS (ES) 2016/2148
   2016 m. gruodžio 7 d.
   kuriuo pagal Europos Parlamento ir Tarybos reglamentą (ES) 2015/936 nustatomos 2017 m. tekstilės kvotų valdymo ir paskirstymo taisyklės
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2015 m. birželio 9 d. Europos Parlamento ir Tarybos reglamentą (ES) 2015/936 dėl tekstilės gaminių, kuriems netaikomos dvišalės sutartys, protokolai ar kiti susitarimai arba kitos konkrečios Sąjungos importo taisyklės, bendrųjų importo iš tam tikrų trečiųjų šalių taisyklių (1), ypač į jo 17 straipsnio 3 ir 6 dalis bei 21 straipsnio 2 dalį,
   kadangi:

               (1)

               Reglamentu (ES) 2015/936 nustatyti kiekybiniai apribojimai, taikomi tam tikrų tekstilės gaminių, kurių kilmės šalis – tam tikros trečiosios šalys, importui ir skirstomi paraiškų pateikimo pirmumo tvarka;

               (2)

               pagal Reglamentą (ES) 2015/936 tam tikromis sąlygomis galima taikyti kitokius paskirstymo būdus, skaidyti kvotas į dalis arba skirti konkretaus kiekybinio apribojimo dalį išimtinai paraiškoms, prie kurių pridedami įrodymai, patvirtinantys ankstesnio importo kiekį;

               (3)

               2017 m. nustatytų tekstilės kvotų valdymo ir paskirstymo taisyklės turėtų būti priimtos iki kvotų metų pradžios, kad nebūtų nepagrįstai sutrikdytas prekybos srautų tęstinumas;

               (4)

               ankstesniais metais priimtos priemonės, pvz., nustatytos Komisijos įgyvendinimo reglamentu (ES) 2015/2106 (2), pasiteisino, todėl tikslinga priimti panašias taisykles 2017 m.;

               (5)

               siekiant patenkinti kuo didesnio ūkio subjektų skaičiaus poreikius, tikslinga lanksčiau taikyti pirmumo principu pagrįstą skirstymo metodą nustatant didžiausio kiekio, kurį pagal šį metodą galima paskirti kiekvienam ūkio subjektui, ribą;

               (6)

               siekiant užtikrinti prekybos srautų tęstinumą ir veiksmingai administruoti kvotas, ūkio subjektams turėtų būti suteikta galimybė pateikti pirminę paraišką 2017 m. importo leidimui gauti tokiam pat kiekiui, kurį jie importavo 2016 m.;

               (7)

               kad kvotos būtų optimaliai išnaudotos, ūkio subjektui, kuris jau išnaudojo bent pusę leisto kiekio, turėtų būti leista prašyti papildomo kiekio, jei kvotos dar neišnaudotos;

               (8)

               siekiant užtikrinti tinkamą administravimą, importo leidimai turėtų galioti devynis mėnesius nuo išdavimo datos, bet ne ilgiau kaip iki metų pabaigos. Valstybės narės leidimus turėtų išduoti tik gavusios Komisijos pranešimą, kad kvotos kiekis dar neišnaudotas, ir tik tada, jeigu ūkio subjektai gali įrodyti, kad turi sutartį, ir patvirtinti (jeigu nėra konkrečių prieštaraujančių nuostatų), kad pagal šį reglamentą jiems dar nebuvo suteiktas Sąjungos importo leidimas atitinkamoms kategorijoms ir šalims. Tačiau kompetentingoms nacionalinėms institucijoms turėtų būti suteikta teisė importuotojo prašymu pratęsti leidimo, jei ne mažiau kaip pusė paskirto kiekio jau buvo panaudota iki paraiškos dienos, galiojimą dar trims mėnesiams ir iki 2018 m. kovo 31 d.;

               (9)

               šiame reglamente nustatytos priemonės atitinka pagal Reglamento (ES) 2015/936 30 straipsnį įsteigto Tekstilės komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Šiuo reglamentu nustatomos Reglamento (ES) 2015/936 III priede nurodytų tam tikrų tekstilės gaminių importo kiekybinių kvotų 2017 m. valdymo taisyklės.
   2 straipsnis
   1 straipsnyje nurodytos kvotos skirstomos chronologine tvarka, kuria Komisija gauna valstybių narių pranešimus apie atskirų ūkio subjektų paraiškas dėl kiekių, neviršijančių I priede nurodyto didžiausio kiekio vienam ūkio subjektui.
   Tačiau didžiausias kiekis netaikomas ūkio subjektams, kurie 2017 m. pateikdami pirmąją paraišką kompetentingoms nacionalinėms institucijoms gali įrodyti, kad iš nurodytų trečiųjų šalių ir nurodytų kategorijų prekių jie importavo daugiau nei didžiausią kiekvienai kategorijai nurodytą kiekį pagal 2016 m. jiems išduotus importo leidimus.
   Tokiems ūkio subjektams kompetentingos institucijos gali leisti iš konkrečių trečiųjų šalių importuoti konkrečių kategorijų prekių ne daugiau, nei jie importavo 2016 m., jei neišnaudotas kvotos kiekis.
   3 straipsnis
   Importuotojai, jau sunaudoję 50 procentų arba daugiau pagal šį reglamentą jiems paskirto kiekio, gali teikti kitą paraišką dėl tos pačios kategorijos kiekio iš tos pačios trečiosios šalies, neviršijančio I priede nustatyto didžiausio kiekio.
   4 straipsnis
   1.   II priede išvardytos kompetentingos nacionalinės institucijos nuo 2017 m. sausio 11 d. 10 val. Briuselio laiku gali informuoti Komisiją apie paraiškose gauti importo leidimus nurodytą kiekį.
   2.   Importo leidimus kompetentingos nacionalinės institucijos išduoda tik gavusios Komisijos pranešimą pagal Reglamento (ES) 2015/936 17 straipsnio 2 dalį, kad galima importuoti prašomą kiekį.
   Leidimus jos išduoda tik tada, jeigu ūkio subjektas:

               a)

               įrodo, kad turi sutartį dėl prekių tiekimo, ir

               b)

               raštu patvirtina, kad atitinkamoms kategorijoms ir iš atitinkamų šalių

                           i)

                           jis dar negavo leidimo pagal šį reglamentą arba

                           ii)

                           pagal šį reglamentą jam buvo suteiktas leidimas, bet jis sunaudojo ne mažiau kaip 50 procentų paskirto kiekio.

         3.   Importo leidimai galioja devynis mėnesius nuo išdavimo dienos ne ilgiau kaip iki 2017 m. gruodžio 31 d.
   Tačiau kompetentingos nacionalinės institucijos importuotojo prašymu leidimo galiojimą gali pratęsti trims mėnesiams, jeigu paraiškos pateikimo metu sunaudota ne mažiau kaip 50 procentų paskirto kiekio. Bet kuriuo atveju toks pratęsimas galioja ne ilgiau kaip iki 2018 m. kovo 31 d.
   5 straipsnis
   Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
   Jis taikomas nuo 2017 m. sausio 1 d.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2016 m. gruodžio 7 d.

            Komisijos vardu

            Pirmininkas

         Jean-Claude JUNCKER

      (1)  OL L 160, 2015 6 25, p. 1.

      (2)  2015 m. lapkričio 20 d. Komisijos įgyvendinimo reglamentas (ES) 2015/2106, kuriuo pagal Europos Parlamento ir Tarybos reglamentą (ES) 2015/936 nustatomos 2016 m. tekstilės kvotų valdymo ir paskirstymo taisyklės (OL L 305, 2015 11 21, p. 35).

      I PRIEDAS

         Didžiausias kiekis, nurodytas 2 ir 3 straipsniuose

                  Atitinkama šalis

                  Kategorija

                  Matavimo vienetas

                  Didžiausias kiekis

                  Baltarusijos Respublika

                  1

                  kilogramai

                  20 000

                  2

                  kilogramai

                  80 000

                  3

                  kilogramai

                  5 000

                  4

                  vienetai

                  20 000

                  5

                  vienetai

                  15 000

                  6

                  vienetai

                  20 000

                  7

                  vienetai

                  20 000

                  8

                  vienetai

                  20 000

                  15

                  vienetai

                  17 000

                  20

                  kilogramai

                  5 000

                  21

                  vienetai

                  5 000

                  22

                  kilogramai

                  6 000

                  24

                  vienetai

                  5 000

                  26/27

                  vienetai

                  10 000

                  29

                  vienetai

                  5 000

                  67

                  kilogramai

                  3 000

                  73

                  vienetai

                  6 000

                  115

                  kilogramai

                  20 000

                  117

                  kilogramai

                  30 000

                  118

                  kilogramai

                  5 000

                  Atitinkama šalis

                  Kategorija

                  Matavimo vienetas

                  Didžiausias kiekis

                  Korėjos Liaudies Demokratinė Respublika

                  1

                  kilogramai

                  10 000

                  2

                  kilogramai

                  10 000

                  3

                  kilogramai

                  10 000

                  4

                  vienetai

                  10 000

                  5

                  vienetai

                  10 000

                  6

                  vienetai

                  10 000

                  7

                  vienetai

                  10 000

                  8

                  vienetai

                  10 000

                  9

                  kilogramai

                  10 000

                  12

                  poros

                  10 000

                  13

                  vienetai

                  10 000

                  14

                  vienetai

                  10 000

                  15

                  vienetai

                  10 000

                  16

                  vienetai

                  10 000

                  17

                  vienetai

                  10 000

                  18

                  kilogramai

                  10 000

                  19

                  vienetai

                  10 000

                  20

                  kilogramai

                  10 000

                  21

                  vienetai

                  10 000

                  24

                  vienetai

                  10 000

                  26

                  vienetai

                  10 000

                  27

                  vienetai

                  10 000

                  28

                  vienetai

                  10 000

                  29

                  vienetai

                  10 000

                  31

                  vienetai

                  10 000

                  36

                  kilogramai

                  10 000

                  37

                  kilogramai

                  10 000

                  39

                  kilogramai

                  10 000

                  59

                  kilogramai

                  10 000

                  61

                  kilogramai

                  10 000

                  68

                  kilogramai

                  10 000

                  69

                  vienetai

                  10 000

                  70

                  poros

                  10 000

                  73

                  vienetai

                  10 000

                  74

                  vienetai

                  10 000

                  75

                  vienetai

                  10 000

                  76

                  kilogramai

                  10 000

                  77

                  kilogramai

                  5 000

                  78

                  kilogramai

                  5 000

                  83

                  kilogramai

                  10 000

                  87

                  kilogramai

                  8 000

                  109

                  kilogramai

                  10 000

                  117

                  kilogramai

                  10 000

                  118

                  kilogramai

                  10 000

                  142

                  kilogramai

                  10 000

                  151A

                  kilogramai

                  10 000

                  151 B

                  kilogramai

                  10 000

                  161

                  kilogramai

                  10 000

      II PRIEDAS

         4 straipsnyje nurodytų kompetentingų nacionalinių institucijų sąrašas

                  1.   Belgija

                              FOD Economie, KMO, Middenstand en Energie (Ekonomikos, MVĮ, savarankiškai dirbančių asmenų ir energetikos federalinė viešoji tarnyba)

                              Algemene Directie Economische Analyses en Internationale Economie

                              Dienst Vergunningen

                              Vooruitgangstraat 50

                              1210 Brussel

                              Tel. +32 22776713

                              Faks. +32 22775063

                              SPF Economie, PME, Classes moyennes et Énergie (Ekonomikos, MVĮ, savarankiškai dirbančių asmenų ir energetikos federalinė viešoji tarnyba)

                              Direction générale des Analyses économiques et de l'Economie internationale

                              Service Licences

                              Rue du Progrès 50

                              1210 Bruxelles

                              Tel. +32 22776713

                              Faks. +32 22775063

                  2.   Bulgarija

                              Министерство на икономиката и енергетиката

                              Дирекция ‘Регистриране, лицензиране и контрол’

                              ул. ‘Славянска’ № 8

                              1052 София

                              Тел. +359 29407008 / +359 29407673 / +359 29407800

                              Факс +359 29815041 / +359 29804710 / +359 29883654

                              Ministry of Economy and Energy (Ekonomikos ir energetikos ministerija)

                              8 Slavyanska Str., Sofia 1052

                              Tel.: +359 29407008 / +359 29407673 / +359 29407800

                              Faks.: +359 29815041 / +359 29804710 / +359 29883654

                  3.   Čekija

                              Ministerstvo průmyslu a obchodu (Pramonės ir prekybos ministerija)

                              Licenční správa

                              Na Františku 32

                              110 15 Praha 1

                              Tel. +420 224907111

                              Faks. +420 224212133

                  4.   Danija

                              Erhvervs- og Vækstministeriet (Verslo ir ekonomikos augimo ministerija)

                              Erhvervsstyrelsen

                              Langelinie Allé 17

                              2100 København

                              Tel. +45 35291000

                              Faks. +45 35291001

                  5.   Vokietija

                              Bundesamt für Wirtschaft und Ausfuhrkontrolle (BAFA) (Ekonomikos ir eksporto kontrolės federalinė tarnyba)

                              Frankfurter Str. 29–35

                              65760 Eschborn

                              Tel. +49 6196908-0

                              Faks. +49 6196908800

                  6.   Estija

                              Majandus- ja Kommunikatsiooniministeerium (Ekonomikos reikalų ir ryšių ministerija)

                              Harju 11

                              15072 Tallinn

                              Tel. +372 6256400

                              Faks. +372 6313660

                  7.   Airija

                              An Roinn Post, Fiontar agus Nuálaíochta

                              23 Sráid Chill Dara

                              Baile Átha Cliath 2D02 TD30

                              Tel. +353 16312545

                              Faks. +353 16312562

                              Department of Jobs, Enterprise and Innovation (Užimtumo, įmonių ir inovacijų departamentas)

                              Licensing Unit (Licencijavimo skyrius)

                              Kildare Street

                              IRL-Dublin 2

                              Tel. +353 16312545

                              Faks. +353 16312562

                  8.   Graikija

                              Υπουργείο Οικονομίας, Ανάπτυξης και Τουρισμού

                              Γενική Διεύθυνση Διεθνούς Οικονομικής και Εμπορικής Πολιτικής

                              Διεύθυνση Συντονισμού Εμπορίου και Εμπορικών Καθεστώτων

                              Τμήμα Β' Ειδικών Καθεστώτων Εισαγωγών

                              Κορνάρου 1

                              105 63 Αθήνα

                              Τηλ. +30 2103286041-43, 2103286223

                              Fax: +30 2103286094

                              Ekonomikos, plėtros ir turizmo ministerija

                              Tarptautinės ekonomikos ir prekybos politikos generalinis direktoratas,

                              Prekybos koordinavimo ir prekybos režimų direktoratas

                              B skyrius „Specialūs importo režimai“

                              1 Kornarou Str.

                              10563 Athens

                              Tel.: +30 2103286041-43,2103286223

                              Faks. +30 2103286094

                  9.   Ispanija

                              Ministerio de Economía y Competitividad (Ekonomikos ir konkurencingumo ministerija)

                              Dirección General de Comercio e Inversiones

                              Paseo de la Castellana no 162

                              28046 Madrid

                              Tel.: +34 913493817 / 913493874

                              Faks. +34 913493831

                              E. paštas sgpolcoue.sscc@comercio.mineco.es

                  10.   Prancūzija

                              Ministère de l'économie, de l'industrie et du numérique (Ekonomikos, pramonės ir informatikos ministerija)

                              Direction générale des entreprises (DGE)

                              Service de l'industrie (SI)

                              Sous-direction de la chimie, des matériaux et des éco-industries (SDCME)

                              Bureau des Matériaux

                              67, rue Barbès – BP 80001

                              94201 Ivry-sur-Seine Cedex

                              Tel. +33 179843449

                              E. paštas isabelle.paimblanc@finances.gouv.fr

                  11.   Kroatija

                              Ministarstvo vanjskih i europskih poslova

                              Samostalni sektor za trgovinsku politiku i gospodarsku multilateralu

                              Trg N. Š. Zrinskog 7-8

                              HR-10000 Zagreb

                              Tel. +385 16444626

                              Faks. +385 16444601

                              Užsienio ir Europos reikalų ministerija

                              Prekybos politikos ir daugiašalių ekonomikos reikalų direktoratas

                              Trg N. Š. Zrinskog 7-8

                              HR-10000 Zagreb

                              Tel. +385 16444626

                              Faks. +385 16444601

                  12.   Italija

                              Ministero dello Sviluppo Economico (Ekonomikos plėtros ministerija)

                              Direzione Generale per la Politica Commerciale Internazionale

                              Divisione III – Accesso dei beni italiani nei mercati esteri e difesa commerciale delle imprese

                              Viale Boston 25

                              00144 Roma

                              Tel.: +39 0659647517, 0659932450, 0659932436

                              Faks.: +39 0659932681, 0659932636

                              E. paštas dgpci.div3@mise.gov.it

                  13.   Kipras

                              Κλάδος Έκδοσης Αδειών Εισαγωγής/Εξαγωγής

                              Υπηρεσία Εμπορίου

                              Υπουργείο Ενέργειας, Εμπορίου, Βιομηχανίας και Τουρισμού

                              Ανδρέα Αραούζου 6

                              1421 Λευκωσία

                              Τηλ. +357 22867100

                              Φαξ: +357 22375443

                              Importo/eksporto licencijavimo skyrius

                              Prekybos paslaugos

                              Energetikos, prekybos, pramonės ir turizmo ministerija

                              6 Andrea Araouzou

                              1421 Nicosia

                              Tel. +357 22867100

                              Faks. +357 22375443

                  14.   Latvia

                              Latvijas Republikas Ārlietu ministrija (Latvijos Respublikos užsienio reikalų ministerija)

                              Kr.Valdemāra iela 3

                              Rīga, LV-1395

                              Tel. +371 67016201

                              Faks. +371 67828121

                  15.   Lietuva

                              Lietuvos Respublikos ūkio ministerija

                              Gedimino pr. 38 / Vasario 16-osios g. 2

                              LT-01104 Vilnius

                              Tel.: +370 70664658, +370 70664808

                              Faks. +370 70664762

                              E. paštas vienaslangelis@ukmin.lt

                  16.   Liuksemburgas

                              Ministère de l'économie (Ekonomikos ministerija)

                              Office des licences

                              19-21 boulevard Royal

                              L-2449 Luxembourg

                              Tel. +352 226162

                              Faks. +352 466138

                              E. paštas office.licences@eco.etat.lu

                  17.   Vengrija

                              Magyar Kereskedelmi Engedélyezési Hivatal

                              (Vengrijos prekybos licencijavimo tarnyba)

                              Budapest

                              Németvölgyi út 37-39.

                              1124

                              Tel. +36 14585514

                              Faks. +36 14585832

                              E. paštas keo@mkeh.gov.hu

                  18.   Malta

                              Ministeru għall-Ekonomija, Investiment u Intrapriżi Żghar

                              Dipartiment tal-Kummerċ, Xatt Lascaris

                              Valletta

                              VLT 1933

                              Tel. +356 25690214

                              Faks. +356 21237112

                              E. paštas commerce@gov.mt

                              Ministry for the Economy, Investment and Small Business (Ekonomikos, investicijų ir smulkiojo verslo ministerija)

                              Commerce Department, Trade Services Directorate (Prekybos departamentas, Prekybos paslaugų direktoratas)

                              Lascaris

                              Valletta

                              VLT 1933

                              Tel. +356 25690214

                              Faks. +356 21237112

                              E. paštas commerce@gov.mt

                  19.   Nyderlandai

                              Belastingdienst/Douane (Muitinės administracija)

                              centrale dienst voor in- en uitvoer

                              Postbus 3070

                              6401 DN Heerlen

                              Tel. +31 881512122

                              Faks. +31 881513182

                  20.   Austrija

                              Bundesministerium für Wissenschaft, Forschung und Wirtschaft (Federalinė mokslų, mokslinių tyrimų ir ekonomikos ministerija)

                              Abteilung C2/9 – Außenwirtschaftskontrolle

                              Stubenring 1

                              1010 Wien

                              Tel. +43 171100-8353

                              Faks. +43 171100-8366

                  21.   Lenkija

                              Ministerstwo Rozwoju (Ekonominės plėtros ministerija)

                              Pl.Trzech Krzyży 3/5

                              00-507 Warszawa

                              Tel. +48 226935553

                              Faks. +48 226934021

                  22.   Portugalija

                              Ministério das Finanças (Finansų ministerija)

                              AT- Autoridade Tributária e Aduaneira

                              DSL – Direcção de Serviços de Licenciamento

                              Rua da Alfândega no 5 R/C

                              1149-006 Lisboa

                              Tel. +351 1218813843

                              Faks. +351 1218813986

                              E. paštas dsl@at.gov.pt

                  23.   Rumunija

                              Ministerul Economiei (Ekonomikos ministerija)

                              Comerţului şi Mediului de Afaceri

                              Direcţia Politici Comerciale

                              Calea Victoriei, nr.152, sector 1

                              010096 Bucureşti

                              Tel. +40 213150081

                              Faks. +40 213150454

                              E. paštas clc@dce.gov.ro

                  24.   Slovėnija

                              Ministrstvo za finance (Finansų ministerija)

                              Finančna uprava Republike Slovenije

                              Spodnji Plavž 6c

                              SI-4270 Jesenice

                              Tel. +386 42027583

                              Faks. +386 42024969

                              E. paštas taric.fu@gov.si

                  25.   Slovakija

                              Ministerstvo hospodárstva SR (Slovakijos Respublikos ekonomikos ministerija)

                              Odbor výkonu obchodných opatrení

                              Mierová 19

                              827 15 Bratislava

                              Tel. +421 248547019

                              Faks. +421 243423915

                              E. paštas jan.krocka@mhsr.sk

                  26.   Suomija

                              Tulli (Suomijos muitinė)

                              PL 512

                              FI-00101 Helsinki

                              Tel. +358 2955200

                              E. paštas kirmo@tulli.fi

                              Tullen (Suomijos muitinė)

                              PB 512

                              FI-00101 Helsingfors

                              Tel. +358 2955200

                              E. paštas kirmo@tulli.fi

                  27.   Švedija

                              Kommerskollegium (Nacionalinė prekybos taryba)

                              Box 6803

                              SE-113 86 Stockholm

                              Tel. +46 86904800

                              Faks. +46 8306759

                              E. paštas registrator@kommers.se

                  28.   Jungtinė Karalystė

                              Department for International Trade (Tarptautinės prekybos departamentas)

                              1 Victoria Street

                              London SW1H OET

                              E. paštas grant.mosedale@trade.gsi.gov.uk


title: 2017 m. vasario 28 d. Komisijos įgyvendinimo reglamentas (ES) 2017/360, kuriuo dėl veikliosios medžiagos buprofezino patvirtinimo sąlygų iš dalies keičiamas Įgyvendinimo reglamentas (ES) Nr. 540/2011 (Tekstas svarbus EEE. )

text:
1.3.2017

               LT

               Europos Sąjungos oficialusis leidinys

               L 54/11

         KOMISIJOS ĮGYVENDINIMO REGLAMENTAS (ES) 2017/360
   2017 m. vasario 28 d.
   kuriuo dėl veikliosios medžiagos buprofezino patvirtinimo sąlygų iš dalies keičiamas Įgyvendinimo reglamentas (ES) Nr. 540/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2009 m. spalio 21 d. Europos Parlamento ir Tarybos reglamentą (EB) Nr. 1107/2009 dėl augalų apsaugos produktų pateikimo į rinką ir panaikinantį Tarybos direktyvas 79/117/EEB ir 91/414/EEB (1), ypač į jo 21 straipsnio 3 dalyje numatytą antrą galimybę ir 78 straipsnio 2 dalį,
   kadangi:

               (1)

               Komisijos direktyva 2011/6/ES (2) buprofezinas įtrauktas į Tarybos direktyvos 91/414/EEB (3) I priedą kaip veiklioji medžiaga su sąlyga, kad susijusios valstybės narės užtikrins, kad pranešėjas, kurio prašymu buprofezinas įtrauktas į minėtą priedą, pateiks papildomos patvirtinamosios informacijos apie perdirbimo ir metabolinio virsmo veiksnius, reikalingus vartotojų rizikos vertinimui atlikti;

               (2)

               į Direktyvos 91/414/EEB I priedą įtrauktos veikliosios medžiagos laikomos patvirtintomis pagal Reglamentą (EB) Nr. 1107/2009 ir yra išvardytos Komisijos įgyvendinimo reglamento (ES) Nr. 540/2011 (4) priedo A dalyje;

               (3)

               2013 m. sausio 30 d. pareiškėjas per tam skirtą laikotarpį pateikė ataskaitą rengiančiai valstybei narei Jungtinei Karalystei papildomos informacijos apie perdirbimo ir metabolinio virsmo veiksnius;

               (4)

               Jungtinė Karalystė įvertino pareiškėjo pateiktą papildomą informaciją. Jos vertinimas buvo pridėtas prie vertinimo ataskaitos projekto ir 2014 m. rugsėjo 9 d. pateiktas kitoms valstybėms narėms, Komisijai ir Europos maisto saugos tarnybai (toliau – Tarnyba);

               (5)

               Komisija pasikonsultavo su Tarnyba ir ši 2015 m. liepos 28 d. pateikė savo išvadą dėl buprofezino keliamos rizikos vertinimo (5). Vertinimo ataskaitos projektą, jos papildymą ir Tarnybos išvadas valstybės narės ir Komisija peržiūrėjo Augalų, gyvūnų, maisto ir pašarų nuolatiniame komitete ir 2017 m. sausio 24 d. pateikė kaip Komisijos buprofezino peržiūros ataskaitą;

               (6)

               Komisija pasiūlė pareiškėjui pateikti pastabų dėl buprofezino peržiūros ataskaitos;

               (7)

               Komisija laikosi nuomonės, kad iš pateiktos papildomos informacijos paaiškėjo, kad perdirbimo aukštoje temperatūroje sąlygomis buprofezinas suskyla į keletą metabolitų, įskaitant aniliną. Anilinas yra kancerogenas ir negalima atmesti galimybės, kad jam būdingas genotoksinis mechanizmas, todėl negali būti nustatytos jokios leidžiamos poveikio ribos;

               (8)

               Komisija padarė išvadą, kad buvo pateikta ne visa būtina papildoma patvirtinamoji informacija ir kad nenustačius papildomų apribojimų negalima atmesti dėl perdirbtų kultūrų vartojimo daromo anilino poveikio vartotojams tikimybės. Visų pirma buprofeziną turėtų būti leidžiama naudoti tik nemaistinėms kultūroms;

               (9)

               patvirtinta, kad veiklioji medžiaga buprofezinas turi būti laikoma patvirtinta pagal Reglamentą (EB) Nr. 1107/2009. Vis dėl to, siekiant sumažinti anilino poveikį vartotojams, reikėtų iš dalies pakeisti šios veikliosios medžiagos naudojimo sąlygas;

               (10)

               todėl Įgyvendinimo reglamento (ES) Nr. 540/2011 priedas turėtų būti atitinkamai iš dalies pakeistas;

               (11)

               valstybėms narėms turėtų būti skirtas laikotarpis augalų apsaugos produktų, kurių sudėtyje yra buprofezino, registracijai iš dalies pakeisti arba panaikinti;

               (12)

               tais atvejais, kai valstybės narės pagal Reglamento (EB) Nr. 1107/2009 46 straipsnį nustato kokį nors lengvatinį laikotarpį, šis laikotarpis turėtų baigtis ne vėliau kaip 2018 m. birželio 21 d.;

               (13)

               šiame reglamente nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 540/2011 pakeitimai
   Įgyvendinimo reglamento (ES) Nr. 540/2011 priedas iš dalies keičiamas pagal šio reglamento priedą.
   2 straipsnis
   Pereinamojo laikotarpio priemonės
   Vadovaudamosi Reglamentu (EB) Nr. 1107/2009, valstybės narės prireikus ne vėliau kaip 2017 m. birželio 21 d. iš dalies pakeičia arba panaikina galiojančią augalų apsaugos produktų, kurių sudėtyje yra veikliosios medžiagos buprofezino, registraciją.
   3 straipsnis
   Lengvatinis laikotarpis
   Pagal Reglamento (EB) Nr. 1107/2009 46 straipsnį valstybių narių nustatomas lengvatinis laikotarpis yra kuo trumpesnis ir baigiasi ne vėliau kaip 2018 m. birželio 21 d.
   4 straipsnis
   Įsigaliojimas
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2017 m. vasario 28 d.

            Komisijos vardu

            Pirmininkas

         Jean-Claude JUNCKER

      (1)  OL L 309, 2009 11 24, p. 1.

      (2)  2011 m. sausio 20 d. Komisijos direktyva 2011/6/ES, iš dalies keičianti Tarybos direktyvą 91/414/EEB, įtraukiant veikliąją medžiagą buprofeziną (OL L 18, 2011 1 21, p. 38).

      (3)  1991 m. liepos 15 d. Tarybos direktyva 91/414/EEB dėl augalų apsaugos produktų pateikimo į rinką (OL L 230, 1991 8 19, p. 1).

      (4)  2011 m. gegužės 25 d. Komisijos įgyvendinimo reglamentas (ES) Nr. 540/2011, kuriuo dėl patvirtintų veikliųjų medžiagų sąrašo įgyvendinamas Europos Parlamento ir Tarybos reglamentas (EB) Nr. 1107/2009 (OL L 153, 2011 6 11, p. 1).

      (5)  Išvada dėl veikliosios medžiagos buprofezino kaip pesticido keliamos rizikos vertinimo tarpusavio peržiūros, atsižvelgiant į patvirtinamuosius duomenis. EFSA Journal 2015; 13(8): 4207, 24 pp. doi: 10.2903/j.efsa.2015/4207.

      PRIEDAS
      Įgyvendinimo reglamento (ES) Nr. 540/2011 priedo A dalies 320 eilutėje, kurioje nurodytas buprofezinas, skiltis „Konkrečios nuostatos“ pakeičiama taip:

         „A DALIS
         Leidžiama naudoti tik kaip insekticidą ir akaricidą nemaistinėms kultūroms.
         B DALIS
         Kad būtų įgyvendinti Reglamento (EB) Nr. 1107/2009 29 straipsnio 6 dalyje nurodyti vienodi principai, atsižvelgiama į buprofezino peržiūros ataskaitos, kurią Augalų, gyvūnų, maisto ir pašarų nuolatinis komitetas baigė rengti, išvadas, ypač į jos I ir II priedėlius.
         Atlikdamos šį bendrą vertinimą, valstybės narės ypatingą dėmesį skiria:

                     —

                     operatorių ir darbuotojų saugai ir užtikrina, kad naudojimo sąlygose prireikus būtų reikalavimas naudoti tinkamas asmenines apsaugos priemones,

                     —

                     tam tikro laukimo laikotarpio taikymui sėjomainos būdu keičiant šiltnamiuose auginamas kultūras,

                     —

                     pavojui vandens organizmams ir užtikrina, kad prireikus naudojimo sąlygose būtų nustatytos rizikos mažinimo priemonės.

               Registracijos sąlygose prireikus nustatomos rizikos mažinimo priemonės.“


title: 2012 m. gegužės 15 d. Komisijos įgyvendinimo reglamentas (ES) Nr. 413/2012, kuriuo dėl mažiausio natrio benzenkarboksilato kiekio nujunkytų paršelių pašarų priede iš dalies keičiamas Įgyvendinimo reglamentas (ES) Nr. 496/2011  Tekstas svarbus EEE

text:
16.5.2012

               LT

               Europos Sąjungos oficialusis leidinys

               L 128/4

         KOMISIJOS ĮGYVENDINIMO REGLAMENTAS (ES) Nr. 413/2012
   2012 m. gegužės 15 d.
   kuriuo dėl mažiausio natrio benzenkarboksilato kiekio nujunkytų paršelių pašarų priede iš dalies keičiamas Įgyvendinimo reglamentas (ES) Nr. 496/2011
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2003 m. rugsėjo 22 d. Europos Parlamento ir Tarybos reglamentą (EB) Nr. 1831/2003 dėl priedų, skirtų naudoti gyvūnų mityboje (1), ypač į jo 13 straipsnio 3 dalį,
   kadangi:

               (1)

               Komisijos įgyvendinimo reglamentu (ES) Nr. 496/2011 (2) leista natrio benzenkarboksilatą, priklausantį priedų kategorijai „zootechniniai priedai“, dešimt metų naudoti kaip nujunkytų paršelių pašarų priedą;

               (2)

               pagal Reglamento (EB) Nr. 1831/2003 13 straipsnio 3 dalį leidimo turėtojas pasiūlė pakeisti leidimo naudoti nagrinėjamą medžiagą sąlygas, sumažinant jos mažiausią koncentraciją nuo 99,9 % iki 99,0 %, kai ta medžiaga naudojama nujunkytiems paršeliams šerti; kartu su prašymu pateikti atitinkami jį pagrindžiantys duomenys;

               (3)

               Europos maisto saugos tarnyba savo 2011 m. lapkričio 15 d. nuomonėje padarė išvadą, kad nagrinėjamą medžiagą saugu vartoti žmonėms, ji nekenksminga tikslinėms rūšims bei aplinkai ir tokiomis pačiomis naudojimo sąlygomis kaip ir esamoje formuluotėje jos mažiausio reikalaujamo kiekio (≥ 99,0 %) naudojimas nujunkytiems paršeliams yra veiksmingas (3);

               (4)

               Reglamento (EB) Nr. 1831/2003 5 straipsnyje nustatytos sąlygos įvykdytos;

               (5)

               todėl Įgyvendinimo reglamentas (ES) Nr. 496/2011 turėtų būti atitinkamai iš dalies pakeistas;

               (6)

               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę,

         PRIĖMĖ ŠĮ REGLAMENTĄ:
   1 straipsnis
   Įgyvendinimo reglamento (ES) Nr. 496/2011 priedo 4 skiltyje žodžiai „Natrio benzenkarboksilatas: ≥ 99,9 %“ pakeičiami žodžiais „Natrio benzenkarboksilatas: ≥ 99,0 %“.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.

      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gegužės 15 d.

            Komisijos vardu

            Pirmininkas

         José Manuel BARROSO

      (1)  OL L 268, 2003 10 18, p. 29.

      (2)  OL L 134, 2011 5 21, p. 9.

      (3)  EMST leidinys (2011 m.) 9(12):2443.